CELEX: 32016D2229
Language: hr
Date: 2016-12-09 00:00:00
Title: Provedbena odluka Komisije (EU) 2016/2229 оd 9. prosinca 2016. o prekidu djelomične privremene revizije u skladu s člankom 11. stavkom 3. Uredbe (EU) 2016/1036 Europskog parlamenta i Vijeća u pogledu antidampinških mjera koje se primjenjuju na uvoz natrijeva glukonata podrijetlom iz Narodne Republike Kine, ograničene na jednog kineskog proizvođača izvoznika, društvo Shandong Kaison

10.12.2016   
            
            
               HR
            
            
               Službeni list Europske unije
            
            
               L 336/40
            
         PROVEDBENA ODLUKA KOMISIJE (EU) 2016/2229
   оd 9. prosinca 2016.
   o prekidu djelomične privremene revizije u skladu s člankom 11. stavkom 3. Uredbe (EU) 2016/1036 Europskog parlamenta i Vijeća u pogledu antidampinških mjera koje se primjenjuju na uvoz natrijeva glukonata podrijetlom iz Narodne Republike Kine, ograničene na jednog kineskog proizvođača izvoznika, društvo Shandong Kaison
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 9. stavak 1.,
   budući da:
   1.   POSTUPAK
   
   1.1.   Mjere na snazi
   
   
               (1)
            
            
               Provedbenom uredbom (EU) br. 965/2010 (2) Vijeće je uvelo konačnu antidampinšku pristojbu na uvoz suhog natrijevog glukonata s brojem carinske unije i statistike (CUS) 0023277-9 i registarskim brojem referentne arhive za kemiju i primijenjenu kemiju (Chemical Abstracts Service – CAS) 527-07-1, trenutačno obuhvaćenog oznakom KN ex 2918 16 00 (oznaka TARIC 2918160010) i podrijetlom iz Narodne Republike Kine.
            
         1.2.   Zahtjev za reviziju
   
   
               (2)
            
            
               Komisija je primila zahtjev za djelomičnu privremenu reviziju u skladu s člankom 11. stavkom 3. Uredbe Vijeća (EZ) br. 1225/2009 (3) koji su podnijela društva Jungbunzlauer SA i Roquette Italia SpA („podnositelji zahtjeva”). Zahtjev je po opsegu bio ograničen na ispitivanje dampinga u pogledu jednog proizvođača izvoznika iz Narodne Republike Kine („NRK”), odnosno društvo Shandong Kaison.
            
         1.3.   Pokretanje revizije
   
   
               (3)
            
            
               Utvrdivši, nakon obavješćivanja država članica, da zahtjev sadržava dovoljno dokaza prima facie kojima se opravdava pokretanje djelomične privremene revizije, Komisija je u obavijesti o pokretanju postupka (4) objavljenoj u Službenom listu Europske unije19. veljače 2016. najavila pokretanje djelomične privremene revizije u skladu s člankom 11. stavkom 3. Uredbe (EZ) br. 1225/2009 o zaštiti od dampinškog uvoza iz zemalja koje nisu članice Europske zajednice, ograničene na ispitivanje dampinga u pogledu društva Shandong Kaison.
            
         2.   POVLAČENJE ZAHTJEVA I PREKID POSTUPKA
   
   
               (4)
            
            
               Podnositelji zahtjeva povukli su svoj zahtjev za reviziju dopisom Komisiji od 22. rujna 2016.
            
         
               (5)
            
            
               Na temelju članka 9. stavka 1. Osnovne uredbe postupak se može prekinuti ako se zahtjev povuče, uz uvjet da takav prekid nije protivan interesu Unije.
            
         
               (6)
            
            
               Ispitnim postupkom nisu otkriveni razlozi zbog kojih bi navedeni prekid bio protivan interesu Unije. Stoga Komisija smatra da bi se taj ispitni postupak trebao prekinuti. Zainteresirane strane o tome su obaviještene te im je omogućeno iznošenje primjedbi. Međutim, primjedbi nije bilo.
            
         
               (7)
            
            
               Komisija stoga zaključuje da bi djelomičnu privremenu reviziju u pogledu uvoza natrijeva glukonata podrijetlom iz Narodne Republike Kine trebalo prekinuti.
            
         
               (8)
            
            
               Ova je Odluka u skladu s mišljenjem Odbora uspostavljenog člankom 15. stavkom 1. Osnovne uredbe,
            
         DONIJELA JE OVU ODLUKU:
   Članak 1.
   Djelomična privremena revizija antidampinških mjera koje se primjenjuju na uvoz natrijeva glukonata podrijetlom iz Narodne Republike Kine ovime se prekida, bez izmjene razine pristojbe antidampinške mjere na snazi.
   Članak 2.
   Ova Odluka stupa na snagu dan nakon objave u Službenom listu Europske unije.
   
      Sastavljeno u Bruxellesu 9. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 30.6.2016., str. 21.
   
   
      (2)  Provedbena uredba Vijeća (EU) br. 965/2010 od 25. listopada 2010. o uvođenju konačne antidampinške pristojbe i konačnoj naplati privremene pristojbe uvedene na uvoz natrijeva glukonata podrijetlom iz Narodne Republike Kine (SL L 282, 28.10.2010., str. 24.).
   
      (3)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.). Ta je Uredba bila kodificirana Osnovnom uredbom.
   
      (4)  Obavijest o pokretanju djelomične privremene revizije antidampinških mjera koje se primjenjuju na uvoz natrijeva glukonata podrijetlom iz Narodne Republike Kine, ograničene na jednog kineskog proizvođača izvoznika, društvo Shandong Kaison (SL C 64, 19.2.2016., str. 4.).